Държавен вестник, бр. 91, 2011 г., стр. 11

БРОЙ  91	
Д Ъ Р Ж А В Е Н  В Е С Т Н И К 	
СТР.  11  
помещения за експлоатация на пожарната 
и спасителната техника и помещения за 
обезпечаване на дежурството на постоянна 
местостоянка в охранявания обект или в 
непосредствена близост до него.
Чл. 12. Необходимият брой служители 
за осъществяването на дейностите по чл. 4, 
т. 1 и 2 се определя от броя на пожарните и 
спасителните автомобили на оперативно де­
журство, като минималният състав на един 
екип на един автомобил е трима души, в т.ч. 
водачът на автомобила.
Чл. 13. За обектите по чл. 91г ЗМВР ми­
нималният брой техника и личен състав на 
дежурство за изпълнение на дейности по чл. 4, 
т. 1 и 2 се определя съобразно пожарната 
характеристика на обекта по утвърдена от 
министъра на вътрешните работи методика. 
Чл. 14. Когато търговецът е сключил дого­
вор за осъществяване на дейностите по чл. 4, 
т. 1 и 2 с повече от един обект на територията 
на една или повече области, назначава ръ­
ководител за всеки обект, който отговаря за 
изпълнението на дейностите по чл. 4, т. 1 и 2.
Чл. 15. (1) При промяна на обстоятелствата, 
при които е издадено разрешението, както 
и при освобождаване или наемане на лица, 
които да ръководят или непосредствено да 
осъществяват дейности по смисъла на тази 
наредба след вече получено разрешение, в 
двуседмичен срок от датата на освобождава­
не (наемане) търговецът писмено уведомява 
органа, издал разрешението.
(2) За допълнително наетите лица към 
уведомлението се прилагат всички изискващи 
се документи, удостоверяващи изпълнението 
на изискванията на тази наредба към наетите 
лица.
Раздел IV
Ред за приемане и разглеждане на документи 
за издаване на разрешение
Чл. 16. (1) Разрешение (приложение № 2) 
за осъществяване на дейностите по чл. 4 на 
територията на цялата страна се издава от 
директора на ГДПБЗН – МВР.
(2) Разрешение (приложение № 2) за осъ­
ществяване на дейностите по чл. 4 на тери­
торията на областта или в обект се издава от 
съответния началник на Столично управление 
„Пожарна безопасност и защита на населе­
нието“ (СУПБЗН)/Областно управление „По­
жарна безопасност и защита на населението“ 
(ОУПБЗН).
(3) За разглеждане и проверка съответ­
ствието на представените документи за 
издаване на разрешения на търговци дирек­
торът на ГДПБЗН – МВР или началниците 
на СУПБЗН/ОУПБЗН сформират постоянно 
действащи комисии.
Чл. 17. (1) За издаване на разрешения за 
осъществяване на дейностите по чл. 4 тър­
говците подават писмено заявление (прило­
жение № 1).
(2) Към заявлението търговецът прилага 
следните документи:
1. актуално удостоверение за вписване в 
търговския регистър, издадено не по-късно 
от 6 месеца преди датата на подаване на 
заявлението;
2. удостоверение по чл. 87, ал. 6 от Да­
нъчно-осигурителния процесуален кодекс, 
че търговецът и неограничено отговорните 
съдружници в командитно или събирателно 
дружество нямат задължения;
3. документ за внесена държавна такса 
съгласно Тарифа № 4 за таксите, които се 
събират в системата на МВР по Закона за 
държавните такси, одобрена с Постановление 
№ 53 на Министерския съвет от 1998 г. (ДВ, 
бр. 27 от 1998 г.).
(3) Към заявлението търговецът прилага 
за ръководителя и за лицата, непосредствено 
осъществяващи дейност по чл. 4, следните 
документи:
1. списък с трите имена и длъжностите 
на лицата;
2. свидетелства за съдимост;
3. медицински удостоверения за здравния 
статус;
4. удостоверения от лечебно заведение, че 
лицата не страдат от психическо заболяване;
5. документи, удостоверяващи квалифика­
цията по чл. 10 на лицата.
(4) Всички документи по ал. 2 и 3 се при­
лагат в оригинал или нотариално заверен 
препис.
Чл. 18. Разрешение (приложение № 2) или 
отказ за издаване на разрешение се издава 
в 14-дневен срок от датата на подаване на 
заявлението. 
Чл. 19. (1) Не се издава разрешение по за­
явление, което не удовлетворява изискванията 
на наредбата. В тези случаи органът по чл. 16 
писмено уведомява заявителя да отстрани 
констатираните недостатъци и да представи 
необходимите документи в 3-дневен срок от 
получаване на съобщението.
(2) Срокът за произнасяне започва да тече 
от датата на отстраняване на нередовностите.
(3) Органът по чл. 16 прекратява произ­
водството, когато в срок не бъдат отстранени 
нередовностите в заявлението.
Чл. 20. Отказът за издаване на разрешение 
може да се обжалва от търговеца по реда на 
Административнопроцесуалния кодекс.
Чл. 21. Разрешенията за осъществяване 
на дейности по чл. 4 се издават за срок от 
5 години.